Kuna Tallinn korralödab tänavu ühe suure ilutulestiku asemel mitu väiksemat, siis saab neid Jaani kinnitusel vaadata enamasti ka kodust lahkumata, oma aknast või rõdult. “Kuigi ilutulestikud toimuvad värskes õhus välisõhus, on minu kindel soovitus ka see, et paneme ikkagi maskid ette, kui me välja seda ilutulestiku läheme vaatama,” soovitas Jaani ja pani inimestele südamele, et peetaks ka peomeeleolus silmas iseenda ja teiste ohutust. “See kipub meil siin aastavahetuse perioodidel mõnikord ära ununema koosmõjus alkoholi tarbimisega.”
#000002
Tihe koostöö mupo ja turvafirmadega
#000003
Politsei on tema kinnitusel aastavahetuse ajal väljas tavapärasest suuremate jõududega. “Meil on tavapärasega võrreldes tegelikult 100 protsenti rohkem patrulle väljas, mis numbriliselt tähendab seda, et Eesti vaates tippaegadel on kuskil 200 esmareageerivat patrulli väljas,” selgitas Jaani. Harjumaal on aastavahetuse ööl väljas ja valmis inimestel appi minema 60 patrulli.
#000004
“Kui me räägime Tallinnast, siis Tallinna vaates on meil väga tihe koostöö aastavahetuse perioodil kindlasti munitsipaalpolitseiga ja ka Tallinna turvaettevõtjatega,” rääkis Jaani, kelle sõnul pannakse tänavu suurt rõhku nakkusohu ennetamisele. “Kui me eelnevatel aastatel oleme rääkinud liiklusturvalisusest, joobes juhtimisest ja lähisuhtevägivallast ja selle ennetavast küljest ning vajadusel kiirest reageerimisest, siis selle aastavahetuse vaates on fookus suunatud nakkusohu ennetamisele.”
#000005
Samas ei saa tema sõnul pühadega seoses jätta rääkimata ka lähisuhtevägivallast ja liiklusturvaliusest. “Aastavahetuse periood on ka selline, kus me saame tavapärasest rohkem selliseid lähisuhtevägivallale viitavaid teateid. Siin on üleskutse kõikidele inimestele, et kui kuuldakse naabrite juures mingisuguseid karjeid või kõvemat häält või miski viitab sellele, et kellelegi tehakse liiga, siis 112 on see number, mis alati aitab. Tuleb kindlasti helistada, mitte mõelda, et äkki läheb üle või äkki polegi nii tõsine see asi,” pani ta inimestele südamele.
#000006
Terviseameti peadirektor Üllar Lanno märkis kolmapäevasel pressikonverentsil, et koroonaviirusesse nakatumine jätkub ja tõuseb ning ka surmajuhtumite arv on suurenenud. “Surmajuhtumite arv on suurenenud ja see tuleb gruppidest – 60+, 70+ ja 80+. See on mõtlemise koht, et me nii kurbadest surmajuhtumite numbritest ei peaks rääkima,” nentis ta.
#000007
Tema sõnul ei maksa samas kolmapäevast suurt nakatunute arvu ka liiga traagiliselt võtta, kuna selles kajastuvad osaliselt ka varasemate päevade testitulemused ning tõepärase pildi annab nädala keskmine nakatumine. “Tegelikkuses kui vaadata numbritele otsa, siis saaks keskmise arvu sellest ühest päevast. Nendega võrreldes on näha, et nakatumine jätkub ja tõuseb. Seda, et leevendus võiks kohe nüüd tulla pole näha. Inimesed ei käinud jõuludel testimas ja sama kordub aastavahetusel. Tõehetk tekib peamiselt jaanuaris,” nentis ta.
#000009
1. Kommentaaride avaldamine ja vastutus.
#000012
Pealinna kommentaarikeskus on tehniline vahend, mis võimaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada.
#000013
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000030